Publication: Magyar Közlöny
Issue: MK-1999-69 (Year: 1999, Number: 69)
Era: 1990-2004
Section: A 31/1994. (XI. 10.) IKM rendelet mellékleteként kiadott Hegesztési Biztonsági Szabályzat a következőkképpen módosul.
Paragraph Index: 26

A 31/1994. (XI. 10.) IKM rendelet mellékleteként kiadott Hegesztési Biztonsági Szabályzat a következőkképpen módosul. Az 1. pont második bekezdése helyébe a következő rendelkezés lép: „1. Jelen Szabályzat előírásait alkalmazni kell az egyéni és társas vállalkozásoknál, kutatóhelyek hegesztő laboratóriumaiban, az oktatási intézmények hegesztő tanműhelyeiben, a hegesztő képző-, képesítő és minősítő bázisokon a hegesztést ismertető bemutatóknál is.” A 2.4., 2.9., 2.11.1., 2.16., 2.17., 2.21., 2.22., 2.23., 2.27., 2.29., 2.30., 2.31., 2.32., 2.33., 2.34., 2.37. és a 2.38. pont hatályát veszti. A 2.24. pont a „Fokozottan veszélyes környezet” fogalom helyébe a következő fogalom lép: „2.24. Villamos ívhegesztés fokozottan veszélyes környezete — szűk tér különösen, ha a falak vezetőképesek, — olyan hely, ahol a mozgás lehetősége a vezetőképes tárgyak közelében korlátozott, — nedves vagy meleg munkahely, — tartályok belseje.” A 2.28. pont helyébe a következő fogalom lép: „2.28. Hegesztés irányító Legalább középfokú gépész szakirányú képesítéssel és legalább 5 éves hegesztési szakmai gyakorlattal rendelkező személy.” A 3.3., a 3.5. pont és a 3.6.1. pont hatályát veszti, és egyben a 3.4. pont szövege a következők szerint módosul: [3.4. E szabályzat előírásainak figyelembevételével a munkáltatónak gondoskodnia kell különösen:] negyedik bekezdés: — „a minimális létszám meghatározásáról, illetve szükség szerint az egyedüli munkavégzés korlátozásáról;” nyolcadik bekezdés: — „más munkáltató által végzett munkák koordinálásáról, a biztonságos munkafeltételek kialakításáról;” az utolsó bekezdés hatályát veszti. A 3.6. pont helyébe a következő rendelkezés lép: „3.6. Veszélyes körülmények között hegesztési munkát csak előzetesen írásban meghatározott feltételek alapján szabad végezni.” A 3.6.2. pont helyébe a következő rendelkezés lép: „3.6.2. Az írásban meghatározott feltételeknek tartalmaznia kell az egészségvédelmi és biztonsági követelményeket, így különösen: — a környezeti hatásokkal, — a munkavégzés biztonságával, — a hegesztési helyzet egészségkárosító hatásainak megelőzésével, valamint — a rendkívüli helyzetekben a veszély elhárításával kapcsolatos követelményeket.” A 4.1. pont helyébe a következő rendelkezés lép: „4.1. Hegesztést önállóan végezhet, aki — betöltötte a 18. életévét, és — a feladat elvégzésére a vonatkozó jogszabály1 szerint előzetes és időszakos munkaköri orvosi vizsgákat alapján alkalmas, és — megfelelő hegesztői és tűzvédelmi szakvizsgával rendelkezik.

Source: https://magyarkozlony.hu/hivatalos-lapok/ef16986d29d66bcee78a706125933213f3ac9038/dokumentumok/643fd8fd91ee08418d5699faf660342e715afb47/letoltes